Retikulum Endoplasma (RE, utawa "endoplasmic reticula") iku organel kang bisa tinemu ing saben sèl eukariotik. Retikulum Endoplasma minangka pérangan sèl kang dumadi saka sistem membran. Ing saubengé Retikulum Endoplasma iku ana pérangan sitoplasma kang karan sitosol utawa "cytosol". Retikulum Endoplasma dhéwé dumadi saka ruangan-ruangan kothong kang ditutupi nganggo membran kanthi kandel 4 nm (nanometer, 10−9 mèter). Membran iki magepokan langsung karo selimut nukleus utawa "nuclear envelope".